শাহীন সামাদ। স্বাধীন বাংলা বেতার কেন্দ্রের কন্ঠশিল্পী, পরিচিত এক মুখ সংগ্রামে-আন্দোলনে-শুদ্ধ সংগীতের চর্চায়। এবার একুশে পদক পেলেন এই গুণী শিল্পী। শাহীন সামাদ দীর্ঘকাল ধরে জড়িত আছেন ছায়ানট সঙ্গীত বিদ্যায়তনের সাথে। বর্তমানে পঞ্চম এবং সমাপণী বর্ষের শিক্ষকতার দায়ভার তাঁর উপর। নজরুল সঙ্গীত প্রচার ও প্রসারের জন্য তার আন্তরিকতা ও উদ্যম অশেষ। হারানো দিনের গান নিয়ে একক অ্যালবাম তৈরি করছেন তিনি। অ্যালবামে আছে ৬০ দশকের পরবর্তী সময়ের ১০টি গান। গানগুলোর ভয়েস রেকর্ডিং করা হয়েছে ছায়ানটের স্টুডিওতে। সংগীত পরিচালনা করেছেন দূর্বাদল চট্টোপাধ্যায়। এটি শাহীন সামাদের চতুর্থ একক অ্যালবাম। ‘নিশিরাত’ শিরোনামের অ্যালবামটি প্রকাশ করেছে লেজার ভিশন। শাহীন সামাদ পাঁচ মিশালি গান নিয়ে একসঙ্গে দুটি অ্যালবাম প্রকাশ করতে যাচ্ছেন। রবীন্দ্রসঙ্গীত, নজরুল সঙ্গীত, প্রাচীন লোকসঙ্গীত, দেশের গান, আধুনিক গান, ডিএল রায়, রজনীকান্ত সেনসহ বিভিন্ন ধারার গান দিয়ে অ্যালবামটি সাজানো হচ্ছে। শাহীন সামাদ সর্বশেষ ২০০৯ সালে আধুনিক গান নিয়ে তার পঞ্চম একক অ্যালবাম ’সন্ধ্যাতারা’ প্রকাশ করেছেন।